จีนผงะ! พบโควิดปนเปื้อนไอศกรีม ใช้ส่วนผสมนำเข้า เร่งปิดผนึก-ส่งพนง.กว่าพันราย ตรวจหาเชื้อ
จีนผงะ! พบโควิดปนเปื้อนไอศกรีม ใช้ส่วนผสมนำเข้า เร่งปิดผนึก-ส่งพนง.กว่าพันราย ตรวจหาเชื้อ
จีนผงะ! พบโควิดปนเปื้อนไอศกรีม ใช้ส่วนผสมนำเข้า เร่งปิดผนึก-ส่งพนง.กว่าพันราย ตรวจหาเชื้อ
15 ม.ค. 2564

สำนักข่าวซินหัวรายงานว่า ทางการเทศบาลนครเทียนจินทางตอนเหนือของจีนเร่งติดตามไอศกรีมที่ปนเปื้อนเชื้อไวรัสโควิด-19 หลังจากพบตัวอย่างไอศกรีม 3 รายการมีผลตรวจเชื้อไวรัสโควิดเป็นบวก
รายงานระบุว่า ที่บรรจุไอศกรีมทั้งหมดที่ผลิตโดยบริษัทเทียนจิน ต้าเฉียว ฟู้ด จำกัด (Tianjin Daqiaodao Food) ได้ถูกปิดผนึกไปแล้ว หลังจากที่ตัวอย่างไอศกรีมที่ถูกส่งไปยังศูนย์ควบคุมโรคของเทศบาลนครเทียนจินเมื่อวันที่ 12 ม.ค. และ 13 ม.ค.ที่ผ่านมา มีผลตรวจเชื้อโควิดเป็นบวก
การสอบสวนทางระบาดวิทยาเบื้องต้นบ่งชี้ว่า บริษัทผลิตไอศกรีมโดยใช้วัตถุดิบจากต่างประเทศ เช่น นมผงนำเข้าจากนิวซีแลนด์ และเวย์ผงนำเข้าจากยูเครน
นอกจากนี้ ทางการจีนได้สั่งกักตัวและทดสอบกรดนิวคลีอิกพนักงานบริษัทจำนวน 1,662 ราย โดยข้อมูลของวันพฤหัสบดีที่ 14 ม.ค.จนถึงเวลา 14.00 น.ตามเวลาท้องถิ่นระบุว่า พบผู้ที่มีผลตรวจเป็นลบจำนวน 700 ราย ขณะที่ 962 รายอยู่ระหว่างรอผลการตรวจ
ทั้งนี้ ทางการท้องถิ่นได้ดำเนินมาตรการต่างๆ เพื่อฆ่าเชื้อสภาพแวดล้อมโดยรอบ, กักกันผู้ที่มีการสัมผัสใกล้ชิด และติดตามไอศกรีมที่ถูกจำหน่ายไปแล้ว